Ханс Магнус Енценсбергер
Бедна Касандра

Превод от немски: Надежда Андреева, —

chitanka.info

Била единствената, която го виждала да идва,

едничка само тя: всичко това ще свърши лошо,

казвала тя. Естествено,

никой не повярвал.

Отколешна песен-легенда. Но след нея

до днес всички го казват. Един поглед

върху курса на борсата, задръстването по пътищата

и късните новини е достатъчен. Пита се само

какво означава „всичко това“ и кога?

Дотогава, естествено, никой не вярва

на онова, което всички казват.

Един поглед върху вторите коли,

градинските бирарии, обявите за женитба

е достатъчен.

Издание: сп. „Пламък“, брой 5–6, 01.05.2002

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.